Oswiu de Northumbria

**Oswiu**, nado c. 612 e finado o 15 de febreiro de 670, escrito tamén **Oswio**, **Oswy**, **Oswig** e **Osuiu**, foi rei de Bernicia desde 642 até a súa morte e monarca de feito de toda Northumbria desde 655. Oswiu foi o último rei dos que Beda mencionou que tiñan *imperium*, e a finais do século IX a Crónica Anglosaxoa refírese a Oswiu como *Bretwalda*.

## Traxectoria 
### Principios do seu reinado 
Oswiu foi fillo de Æthelfrith e irmán de Oswald, a quen seguiu no trono de Bernicia en 642 despois da Batalla de Maserfield, na cal Oswald morreu; con todo Oswine, un parente de Edwin, converteuse en rei de Deira, o outro dos dous reinos que conformaban Northumbria. Maserfield e as súas consecuencias deixaron a Oswiu nunha posición moito máis vulnerábel que o seu irmán, xa que que Oswald fora o rei máis poderoso de toda Britania, a principios do seu reino, Oswiu enfrontábase á dominación de Penda de Mercia, quen derrotara a Oswald. Beda conta que Oswiu recobrou os restos de Oswald, que fora mutilado despois da súa morte, no ano seguinte á batalla de Maserfield.

Oswiu conseguiu subxugar con éxito a varias tribos británicas, pictas e escocesas. En Gilling en 651, planeou o asasinato de Oswine e anos despois logrou tomar posesión de Deira, conseguindo unir unha vez máis a Bernicia e Deira no reino de Northumbria. Desde aí en diante, Deira só sería un subreino de Northumbria, cando fixo rei a sei fillo Alchfrith.

Oswiu pareceu consolidar o seu poder coa axuda da Igrexa Romana e baixo unhas series de matrimonios e alianzas xudiciais. Foi probabelmente en 642 cando casou con Eanfleda, filla de Edwin, unindo así as dúas dinastías rivais de Northumbria. A súa filla Alchfleda casou con Peada, fillo de Penda, o rei de Mercia; outra filla, Osthryth, converteuse na esposa de Æthelred, o terceiro fillo de Penda. Oswiu foi maioritariamente responsábel de haber reconvertido o Reino de Essex ao cristianismo. Dise que el convencera ao rei, Sigeberht II, da verdade do cristianismo, e á súa petición mandou a Cedd, irmán de Chad de Mercia (san Chad), nunha misión cara ao reino de Essex.

### Rei supremo de Britania 
miniatura|292x292px|Mapa c. 600, móstrase os reinos da época, incluíndo a Bernicia, Deira, e Northumbria.
Nos anos seguintes á batalla de Maserfield, Oswiu continuou enfrontándose contra Penda, cuxos ataques en Bernicia son mencionados por Beda; nunha ocasión, tratou de capturar a cidade real de Bamburg pero fracasou. En 655, Penda levou un exército composto de "trinta lexións" (incluíndo aos reis de Anglia Oriental e Gwynedd) en contra de Bernicia; Penda tamén foi axudado por Æthelwald de Deira, o fillo de Oswald quen se converteu no rei de Deira despois do asasinato de Oswine en 651. Oswiu foi aparentemente forzado a retirase ao norte do seu reino e foi encerrado nun lugar chamado *Iudeu*, o cal é xeralmente identificado como Stirling; tivo que darlle a Penda unha gran suma de tesouros, pero existen versións contraditorias sobre se Penda aceptou a oferta ou non. Aparentemente Oswiu tamén tivo que entregar o seu fillo Ecgfrith como refén. Os eventos que seguiron non son moi claros, pero culminaron nunha batalla decisiva o 15 de novembro, na

cal Oswiu derrotou e deu morte a Penda na Batalla de Winwaed.

A batalla de Winwaed cambiou definitivamente o equilibrio de poder en Britania. O poder de Mercia foi destruído, e Mercia mesma foi dividida en dúas partes, a parte do sur foi outorgada ao fillo de Penda, Peada, quen casou coa filla de Oswiu, mentres que Oswiu tomou control da parte norte do reino. Oswiu foi desde este momento o rei máis poderoso de Britania. Como mostra de agradecemento dedicou a súa filla Rifled á Igrexa, e fundou o mosteiro ou abadía de Whitby. Ao redor deste tempo pénsase que obtivo algúns terreos no reino dos Pictos, por medio do rei Talorcan, o fillo do seu irmán Eanfrith.

Tras a morte de Peada en 656 Oswiu tomou control de toda Mercia, pero foi destronado deste reino en 658 por unha revolta baixo o liderado de Wulfhere de Mercia, un irmán máis novo de Peada. Aínda así continuou sendo o rei máis poderoso e influente en Britania neses tempos.

En 660 Oswiu casou ao seu fillo Ecgfrid con Eteldreda, filla do rei de Anglia Oriental, Anna. En 664 no sínodo de Whitby, Oswiu aceptou os usos da Igrexa católica, o cal levou ao despedimento de Colman de Lindisfarne e ao nomeamento de Wilfrido como bispo de York. Oswiu morreu en 670 e Ecgfrith subiu ao trono.

## Notas 
## Véxase tamén 
### Bibliografía 
* 
* 
* 
* Beda, *Ecclesiastical History of the English People.* Translated by Leo Sherley-Price, revised R.E. Latham, ed. D.H. Farmer. Londres: Penguin, 1990. ISBN 0-14-044565-X
* Blair, Peter Hunter, *The World of Bede.* Cambridge: Cambridge University Press, reprinted 1990. ISBN 0-521-39138-5
* Charles-Edwards, T.M., *Early Christian Ireland.* Cambridge: Cambridge University Press, 2000. ISBN 0-521-36395-0
* Eddius, "Life of Wilfrid" in D.H. Farmer (ed.) & J.H. Webb (trans.), *The Age of Bede.* Londres: Penguin, 1998. ISBN 0-14-044727-X* Fraser, James, *The Pictish Conquest: The Battle of Dunnichen 685 & the birth of Scotland.* Stroud: Tempus, 2006. ISBN 0-7524-3962-6
* 
* Higham, N.J., *The Convert Kings: Power and religious affiliation in early Anglo-Saxon England.* Manchester: Manchester University Press, 1997. ISBN 0-7190-4828-1
* Higham, N.J., *The Kingdom of Northumbria AD 350–1100.* Stroud: Sutton, 1993. ISBN 0-86299-730-5
* Holdsworth, Philip, "Oswiu" in M. Lapidge, et al., (eds), *The Blackwell Encyclopedia of Anglo-Saxon England*. Oxford: Blackwell, 1999. ISBN 0-631-22492-0
* Keynes, Simon, "Penda" in M. Lapidge, et al., (eds), *The Blackwell Encyclopedia of Anglo-Saxon England*. Oxford: Blackwell, 1999. ISBN 0-631-22492-0
* Kirby, D.P., *The Earliest English Kings.* Londres: Unwin Hyman, 1991. ISBN 0-04-445691-3
* Stenton, Sir Frank, *Anglo-Saxon England.* Oxford: Oxford University Press, 3rd edition, 1971. ISBN 0-19-280139-2
* Stevens, Wesley M., "Easter Controversy" in M. Lapidge, et al., (eds), *The Blackwell Encyclopedia of Anglo-Saxon England*. Oxford: Blackwell, 1999. ISBN 0-631-22492-0
* 
* Williams, Ann, *Kingship and Government in Pre-Conquest England, c. 500–1066.* Basingstoke: Macmillan, 1999. ISBN 0-333-56798-6
* Yorke, Barbara, *Kings and Kingdoms in Early Anglo-Saxon England.* Londres: Seaby, 1990. ISBN 1-85264-027-8
* Yorke, Barbara, *The Conversion of Britain: Religion, Politics and Society in Britain c. 600–800.* Londres: Longman, 2006. ISBN 0-582-77292-3
* Zaluckyj, Sarah, *Mercia: The Anglo-Saxon Kingdom of Central England.* Logaston: Logaston Press, 2001. ISBN 978-1-873827-62-8.
* 

### Outros artigos 
* Bernicia.
* Deira.
* Northumbria.
* Eanfleda de Deira.
* Alfleda.